paragraph_text: Najprije je 1987. godine upisan hram Brihadeeswarar iz 11. stoljeća, kao prvi hram u svijetu koji je u potpunosti sagrađen od granita<ref>Znamenitosti na stranicama indijskog ministarstva kulture  Preuzeto 16. lipnja 2011. i jedan od najpoznatijih primjera cholanske hramske arhitekture. God. 2004., dodani su hram u Gangaikonda Cholapuramu i Airavatesvara hram u Darasuramu, na kojima je cholanska hramska arhitektura razvijena i usavršena. Npr. 53 metra visok viman (trapezasti toranj iznad svetišta) hrama u Gangaikondacholisvaramu ima udubljenja na uglovima i graciozno vijugavo kretanje prema gore, u kontrastu s ravnim i teškim tornjem hrama Brihadisvara, a Airavatesvara hram ima 24 metra sivok viman s visokom kamenom skulpturom Šive.